ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣዲስ ኣበባ፡ ኣብ ናይ ሊፍት ጉድጓድ ኣትዩ ዝሞተ ዓይነ-ስውር 29 ነሓሰ 2019 ምንጪ ስእሊ, AKAKI KALITI SUB CITY ADMN/FB መግለጺ ስእሊ, ቤት ጽሕፈት ክፍለ ከተማ ኣቃቂ-ቃሊቲ ብቕድሚ ትማሊ ኣብ ከተማ ኣዲ ኣበባ፡ ድረስ ሁናቸው ዝተብሃለ ዓይነ ስዉር፡ ምድሪ ቤቱ ክፍቲ ናብ ዝኾነ ሊፍት ኣትዩ፡ ህይወቱ ከም ዝሓለፈት ሓላፊ ርክብ ህዝቢ ማሕበር ዓይነ ስውራን ኢትዮጵያ ኣይተ ገብሬ ተሾመ ገሊጹ። እቲ ዓይነ-ስውር፡ ካብ ሻውዓይ ደብሪ[ደርቢ] ናብ ሳልሳይ ንምውራድ ኣብ ዝፈተነሉ እዋን እዚ ሓደጋ ከምዝገጠሞ ፖሊስ ኣረዲኡ። ማሕበር ዓይነ ስውራን ኢትዮጵያ ኣይተ ገብሬ ተሾመ፡ እቲ መዋቲ ካብ ዩኒቨርሲቲ ኮተቤ ሜትሮፖሊታን፡ ኣብዚ ዓመት፡ ብመምህርነት ብዲፕሎማ ከምዝተመረቐ ይዛረቡ። ተመረቕቲ፡ ስልጠና ድሕሪ ምውሳዶም ቦታ ንክምደቡ ብሰምበት እዩ ዕጫ ወጺኢሎም። ይኹን ምበር ንሱ ካብቲ ዝነበረሉ ክፍለ ከተማ ኣቃቒ ኣብ ዝረሓቐ ከባቢ፡ ኣብ ክፍለ ከተማ ኮልፌ ቀራንዮ በፂሕዎ። ካብኡ ንሱ ኣብ ዝነብረሉ ክፍለ ከተማ ንክምደብ፡ ናብ ክፍለ ከተማ ኮልፌ ቀራንዮ ከይዱ ሓቲትዎም፤ ንሶም ግና ኣብቲ ናይ ባዕሉ ክፍለ ከተማ ንክሓትት ስለዝነገርዎ ናብ ክፍለ ከተምኡ ከይዱ፡ ኣዘራሪቡ እንክመለስ ከሎ እዩ እዚ ሓደጋ ገጢሙዎ። ጥዕናኹም ንምምሕያሽ ሓሙሽተ ቀለልቲ ምኽርታት ቅርፂ ከተማታትና ዝቐየረ- ሊፍት ቦይንግ ምስ ሓደጋ ነፋሪት ኢትዮጵያ ብዝተኣሳሰረ ተኸሲሱ "ካብ ዝነበሮ ሻውዓይ ደብሪ ብሊፍት ንምውራድ፡ ናይቲ ሊፍት መሕተቲ ቁልፊ ምስ ጠወቖ፡ እቲ ሊፍት ተኸፊቱ። ግና እቲ ሊፍት ምድሪቤቱ ባዶ እዩ ነይሩ። ንሱ ግና እቲ ሊፍት እንተተኸፊቱ ምድሪቤት ኣለዎ ኢሉ ስለዝሓሰበ ናብ ውሽጢ እንትኣቱ፡ ናብ ዘይተፀበዮ ጉድጓድ ኣትዩ ሞይቱ" ኢሎም። እቲ ዘጋጠመ ፀገም ኣይኮነን ዶ ንዓይነ ስውራን፡ ምርኣይ ንዝኽእሉ'ውን ፀገም ከምዝኾነ ዝሓበሩ እቶም ሓላፊ፡ መብዛሕትኦም ተጠቀምቲ፡ ናብ ሊፍት ምእታዎም እምበር እቲ ዝረግፅዎ ዘይምርኣዮም ተቓላዓእነቶም ልዑል እዩ ኢሎም። እንተኾነ ኣብታ ሃገር፡ ንዓይነስውራን ዝወፅአ ሕጊ ይትግበር ከምዘየለ ሓቢሮም። "ንዓና ንዓይነስውራን፡ ብመሰረት ሕጊ ኮንስትራክሽን 2001፡ ዝወፅአ ናይ ህንፃታት ኮድ ኣሎ ፤ እዚ ኮድ ኣብ ደገን ውሽጥን ዘለዉ ቁልፍታት ሊፍት ዓይነ ስውራን ብ 'ብረይል' ክጥቀምሉ ዝኽእሉ ኮድ ንክህልዎም፤ ከምኡ እውን ሓባሪ ድምፂ ንክህልዎም እዩ ዝድንግግ" ይብሉ ። ኣብ ባይታ ግን እዚ ሕጊ ብትኽከል ተግባራዊ ይግበር የለን- ኢሎም። ንባዕሎም'ውን ገለ ተጓንፎ ከምዘለዎም ይዛረቡ። "ኣብ ሊፍቲ ውሽጢ ኣትየ ዝተንከፍኩዎም ቁልፊታት መብዛሕተኦም ኣይሰርሑን። እቶም ዝሰርሑ እንተኾነ'ውን ኣብ 9ይን ኣብ ምድርቤትን ዘለው ጥራሕ ዘለዉ እዮም። ኣነ ክኸድ ዝደለኹ ናብ 5ይ ደብሪ እዩ። ካብብ ላዕሊ ናብ ታሕቲ እናመላለስኩ ምስ ወዓልኩ ብሓገዝ ካልኦት ሰባት እየ ወጺአ" ክብሉ ተጓንፈኦም የካፍሉ። ከምኡ ድማ፡ ብስራሕቲ መገዲ፣ ብሓደጋ መኪና፣ ኣብ ድልድል [ቢንቶ]ን ካብ ቅርቅርቲ ህንጻታትን ወዲቖም ሓደጋ በጺሑዎም ዝሞቱን ጉድኣት ኣካል ዝበጽሖምን ዓይነ-ስዉራን ብዙሓት ከምዝኾኑ ኣይተ ገብሬ ተሾመ ወሲኾም ይዛረቡ። "ብቁጽሪ ውሑዳት ስለዝኾንና እዩ ይመስለኒ ውን ኣይንብሎምን" ኢሎም። ብዛዕባ እቲ ብሰኑይ ዝበጽሐ ሓደጋ ተወሳኺ መረዳእታ እናተኣኻኸቡ ከምዝርከቡ'ውን ኣረዲኦም። እቲ ተጓንፎ ብዙሓት ኣቖጢዑን ኣደንጊጹን እዩ። ገለ ድማ ኣብ ማሕበራዊ ሚድያ ቅሬተኦም የስምዑ ኣለዉ። መረዳእታ ፖሊስ ቢቢሲ ዘዘራረቦ፡ ሓላፊ ክፍሊ ሓደጋታት ትራፊክ፡ ቤት ጽሕፈት ፖሊስ ክፍለ ከተማ ኣቃቂ-ቃሊቲ፡ ኮማንደር ተስፋየ ወሰንየለህ፡ እቲ ሓደጋ ዝበጽሐ፡ እቲ ዓይነ ስውር ብዝተነገሮ መሰረት፡ ካብ 7ይ ናብ 3ይ ደርቢ [ደብሪ] እንትወርድ ከመዘጋጠሞ ገሊጹልና። እቲ ሊፍቲ ኣብ እንቅስቃሴ ከምዝነበረን፡ እቲ ዓይነ-ስውር ኣብ ዝተንከፈሉ ደረጃ ከምዘይነበረን ይገልጽ እቲ ሓላፊ። እቲ ዓይነ-ስውር ግን እቲ ሊፍት ጠጠው ዝበለ መሲሉዎ ናብ ጉድጓድ ኣትዩ፡ ንሓደጋ ከምዝታቐዓለዐ እዩ ዘረድእ። ህንጻ እቲ ክፍለ ከተማ ሓድሽ ከምዝኾነን ኣብዚ ዓመት ስራሕ ከምዝጀመረን እቲ ኮማንደር ወሲኹ ሓቢሩ። እቲ ሊፍት ግን ብተደጋጋሚ ከም ዝተበላሸየ ሓቢሩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
